ফের সাফল্য বাঙালির। প্রথম বাঙালি হিসাবে সাত শৃঙ্গ জয় করলেন সত্যরূপ সিদ্ধান্ত। শনিবার সকালে আন্টার্কটিকার সর্বোচ্চ শৃঙ্গ ভিনসন ম্যাসিফে পৌঁছন সত্যরূপ। নিজের সাফল্যের কথা টুইট করে জানান সত্যরূপ সিদ্ধান্ত।
 নিজস্ব প্রতিবেদন : ফের সাফল্য বাঙালির। প্রথম অসামরিক বাঙালি হিসাবে সাত শৃঙ্গ জয় করলেন সত্যরূপ সিদ্ধান্ত। শনিবার সকালে আন্টার্কটিকার সর্বোচ্চ শৃঙ্গ ভিনসন ম্যাসিফে পৌঁছন সত্যরূপ। নিজের সাফল্যের কথা টুইট করে জানান সত্যরূপ সিদ্ধান্ত। রওনা হয়েছিলেন গত ৩০ নভেম্বর। ৭ ডিসেম্বর শুরু হয় মূল অভিযান। প্রথমটা আবহাওয়ার সঙ্গে খাপ খাইয়ে নিতে কিছুটা সময় লেগে যায় সত্যরূপের। আবহাওয়া বিরূপ ছিল, তবে দীর্ঘ প্রশিক্ষণের পর  শেষপর্যন্ত সাফল্য এল ১৬ ডিসেম্বর (শনিবার) সকালে। এর আগে এভারেস্ট জয়ের পালক রয়েছে সত্যরূপের মুকুটে। পাশাপাশি অন্যান্য ৬টি মহাদেশের ৬টি সর্বোচ্চ শৃঙ্গ জয়ের পালকও রয়েছে তাঁর মুকুটে। ছেলের এই সাফল্য উচ্ছ্বাসিত মা গায়েত্রী সিদ্ধান্ত।